[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 1.12.2005

COM(2005) 612 τελικό

ΕΚΘΕΣΗ ΤΗΣ ΕΠΙΤΡΟΠΗΣ

ΕΤΗΣΙΑ ΕΚΘΕΣΗ ΓΙΑ ΤΟ ΜΕΣΟ ΠΡΟΕΝΤΑΞΙΑΚΩΝ ΔΙΑΡΘΡΩΤΙΚΩΝ ΠΟΛΙΤΙΚΩΝ (ISPA) 2004 {SEC(2005) 1552}

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγη 3

2. Προϋπολογισμοσ του ISPA 3

3. Χρηματοδοτηση εργων 4

3.1. Nέα έργα ISPA 4

3.2. Έργα που χρηματοδοτήθηκαν κατά την περίοδο 2000-2004 5

3.3. Πληρωμές 5

4. Tεχνικη βοηθεια 6

4.1. Τεχνική βοήθεια με πρωτοβουλία της δικαιούχου χώρας 6

4.2. Tεχνική βοήθεια με πρωτοβουλία της Επιτροπής 6

5. Διαχειριση και υλοποιηση 8

5.1. Παρακολούθηση των έργων 8

5.2. Δημοσιονομική διαχείριση και έλεγχος 8

5.3. EDIS 9

6. Αξιολογηση κινδυνου 9

6.1. Διαπιστώσεις του Ευρωπαϊκού Ελεγκτικού Συνεδρίου 10

6.2. Συχρηματοδότες – ΕΤΕ και ΕΤΑΑ 10

7. Ενισχηση της κοινοτικησ πολιτικησ 10

7.1. Δημόσιες συμβάσεις 10

7.2. Πολιτική στον τομέα του περιβάλλοντος 10

7.3. Πολιτική μεταφορών: από το TINA προς τις νέες κατευθύνσεις για τα TEN-T 11

8. Συντονισμοσ μεταξυ των προενταξιακων μεσων 11

Πρόλογος

Η ετήσια αυτή έκθεση για τις δραστηριότητες του μέσου προενταξιακών διαρθρωτικών πολιτικών (ISPA) καλύπτει το ημερολογιακό έτος 2004.

Η έκθεση παρέχει πληροφορίες για το πέμπτο έτος εκτέλεσης του ISPA.

Η μορφή που επιλέχθηκε για την έκθεση αυτή είναι σύμφωνη με τις διατάξεις του άρθρου 12 του κανονισμού ISPA [1]. Το περιεχόμενό της προσαρμόστηκε προκειμένου να ληφθούν υπόψη τα σχόλια του Ευρωπαϊκού Κοινοβουλίου, της Οικονομικής και Κοινωνικής Επιτροπής και της Επιτροπής Ευρωπαϊκής των Περιφερειών.

Η έκθεση αυτή αναμένεται να αποδειχθεί χρήσιμο έγγραφο αναφοράς για όλους όσους ενδιαφέρονται για την προώθηση, προ της ένταξης, της οικονομικής και κοινωνικής συνοχής στις υποψήφιες για προσχώρηση στην ΕΕ χώρες.

1. Εισαγωγη

Λόγω τη προσχώρησης, ο αριθμός των δικαιούχων χωρών μειώθηκε από δέκα σε δύο. Μόνο η Βουλγαρία και η Ρουμανία εξακολούθησαν να λαμβάνουν οικονομική βοήθεια το 2004 από το νέο ISPA. Για το λόγο αυτό, η έκθεση περιορίζεται στις δραστηριότητες του ISPA στις εν λόγω χώρες, ενώ η εφαρμογή των έργων του προηγούμενου ISPA στα νέα κράτη μέλη καλύπτεται από την ετήσια έκθεση του Ταμείου Συνοχής για το 2004.

2. Προϋπολογισμοσ του ISPA

Για το έτος 2004, διατέθηκε από τον προϋπολογισμό της Επιτροπής στο μέσο ISPA ποσό 453,3 εκατ. ευρώ. Οι πιστώσεις κάλυψαν όλες τις δαπάνες για τη συγχρηματοδότηση έργων (μέτρων) στις δικαιούχες χώρες στους τομείς του περιβάλλοντος και των μεταφορών, καθώς και για την παροχή τεχνικής βοήθειας (ΤΒ), ανεξάρτητα από το εάν τα μέτρα ΤΒ είχαν τεθεί σε εφαρμογή από τη δικαιούχο χώρα ή από την Επιτροπή.

Πίνακας 1:Προϋπολογισμός ISPA 2004 – σε ευρώ

Κονδύλιο του προϋπολογισμού | Πιστώσεις αναλήψεως υποχρεώσεων | Εκτελεσθείσες αναλήψεις υποχρεώσεων | Εκτελεσθείσες πληρωμές |

Κονδύλιο λειτουργικού προϋπολογισμού B 13.01.04.02 | 2.100.000 | 1.890.000 | 1.696.088 |

Κονδύλιο επιχειρησιακού προϋπολογισμού B 13.05.01.01 | 451.200.000 | 449.469.968 | 132.162.924 |

Σύνολο | 453.300.000 | 451.359.968 | 133.859.012 |

3. Χρηματοδοτηση εργων

3.1. Nέα έργα ISPA

Το 2004, η Επιτροπή ενέκρινε 11 νέα μέτρα ISPA τα οποία αφορούν 9 επενδύσεις στον τομέα του περιβάλλοντος και 2 στον τομέα των μεταφορών, περιλαμβανομένου και ενός μέτρου τεχνικής βοήθειας (TΒ). Οι συνολικές επιχορηγήσεις ISPA κατά το εν λόγω έτος ανήλθαν σε 452 εκατ. ευρώ, ποσό που αντιστοιχεί σε μέσο ποσοστό επιδότησης 58,3% του συνολικού κόστους των επιλέξιμων έργων ύψους 775 εκατ. ευρώ. Πιστώσεις αναλήψεως υποχρεώσεων συνολικού ύψους 449 εκατ. ευρώ χρησιμοποιήθηκαν για νέα έργα (303 εκατ. ευρώ) καθώς και για συνεχιζόμενα έργα που εγκρίθηκαν τα προηγούμενα έτη.

Περίπου το 56,5% των επιχορηγήσεων ISPA διατέθηκε για έργα προστασίας του περιβάλλοντος που αφορούν κατά κύριο λόγο τα δίκτυα αποχέτευσης και την επεξεργασία των λημμάτων αλλά και εγκατάσταση αποθείωσης. Στον τομέα των μεταφορών αξίζει να επισημανθεί μια σιδηροδρομική/οδική γέφυρα στο Δούναβη.

Πίνακας 2: Νέα εγκεκριμένα σχέδια το 2004 – σε ευρώ

Μεταφορές | 2 | 377.452.452 | 183.734.500 | 48.7 | 124.960.302 |

Μεταφορές | 17 | 2.112.247.242 | 1.326.144.338 | 62.8 | 956.777.621 |

EDIS | 2 | 1.482.308 | 1.482.308 | 100.0 | 1.303.797 |

Περιβάλλον | 77.964.300 | 67.584.714 | 145.549.014 |

Μεταφορές | 119.173.044 | 64.191.648 | 183.364.692 |

EDIS | 537.962 | 386.562 | 924.524 |

Σύνολο | 197.675.306 | 132.162.924 | 329.838.230 |

4. Tεχνικη βοηθεια

4.1. Τεχνική βοήθεια με πρωτοβουλία της δικαιούχου χώρας

Tα μέτρα ΤΒ για την προετοιμασία έργων πρέπει να διασφαλίζουν ότι οι δικαιούχες χώρες υποβάλλουν στην Επιτροπή, εγκαίρως ώστε να μπορούν να λάβουν χρηματοδότηση από το ISPA, επαρκή αριθμό ποιοτικών έργων. Αντίστοιχα, τα μέτρα ΤΒ για την ενίσχυση των θεσμικών οργάνων αποσκοπούν στη βελτίωση της ικανότητας του διοικητικού μηχανισμού της δικαιούχου χώρας να διαχειρίζεται και να παρακολουθεί την υλοποίηση των επενδύσεων μεγάλης κλίμακας στις υποδομές.

Κατά το 2004, εγκρίθηκε μία αίτηση η οποία συνδύαζε την προετοιμασία έργου και την ενίσχυση των θεσμικών οργάνων στον τομέα του περιβάλλοντος.

Πίνακας 5: Τεχνική βοήθεια με πρωτοβουλία των δικαιούχων χωρών 2000-2004 (σε ευρώ)

Τομέας | Αριθ. έργων | Επιλέξιμο κόστος | Επιχορήγηση ISPA |

Περιβάλλον | 6 | 42.481.000 | 34.948.500 |

Μεταφορές | 4 | 9.786.060 | 7.927.545 |

EDIS | 2 | 1.482.308 | 1.482.308 |

Σύνολο | 12 | 53.749.368 | 44.358.353 |

4.2. Tεχνική βοήθεια με πρωτοβουλία της Επιτροπής

Οι ενέργειες τεχνικής βοήθειας με πρωτοβουλία της Επιτροπής εστιάστηκαν κυρίως στην ενίσχυση των ικανοτήτων των υποψηφίων χωρών σε ότι αφορά την προετοιμασία, την αξιολόγηση και την υλοποίηση των έργων σύμφωνα με τα πρότυπα για τη διαχείριση των κοινοτικών πόρων.

A. Δραστηριότητες τεχνικής βοήθειας που χρηματοδοτήθηκαν στο πλαίσιο του «Προγράμματος Δράσης ΤΒ 2001»

Δεδομένου ότι το εν λόγω πρόγραμμα είχε αρχικά προβλεφθεί για την κάλυψη των δραστηριοτήτων ΤΒ στις 10 δικαιούχες χώρες του ISPA για την περίοδο 2001-2003, μόνο οι δραστηριότητες που παρατάθηκαν εντός του 2004 συνεχίστηκαν με σύμβαση κατά το έτος αυτό, και συγκεκριμένα μέχρι τα τέλη του Απριλίου 2004 για τις 8 προσχωρούσες χώρες και μέχρι τα τέλη του 2004 για τη Βουλγαρία και τη Ρουμανία. Σε γενικές γραμμές, οι εν λόγω δραστηριότητες χρηματοδοτήθηκαν από τις εγκριθείσες πιστώσεις για την περίοδο 2001-2003 που ανερχόταν σε 11.860.864 ευρώ και οι οποίες δεν είχαν αναληφθεί εξ ολοκλήρου μέχρι τα τέλη του 2003. Οι εν λόγω πιστώσεις αφορούσαν τη χορήγηση ενισχύσεων σε επιτροπές παρακολούθησης καθώς και την παροχή συμβουλευτικών υπηρεσιών σε εταιρικές σχέσεις δημόσιου - ιδιωτικού τομέα.

B. Δραστηριότητες τεχνικής βοήθειας που χρηματοδοτήθηκαν στο πλαίσιο του «Προγράμματος Δράσης ΤΒ 2004-2006»

Το πρόγραμμα αυτό αποτελεί συνέχεια του προαναφερόμενου Προγράμματος Δράσης ΤΒ 200, αλλά εστιάζεται μόνο στη Βουλγαρία και τη Ρουμανία, ενώ οι περισσότεροι από τους τομείς δραστηριότητάς του είναι παρόμοιοι με εκείνους του προγράμματος του 2001. Κατά το 2004 το πρόγραμμα κάλυψε ιδίως τη βοήθεια για τη βελτίωση της ποιότητας των έργων καθόλη τη διάρκεια του κύκλου υλοποίησής τους καθώς και την ενίσχυση για την αξιολόγηση και τον έλεγχο της ποιότητας των αιτήσεων που υποβάλλονται για τα έργα.

Γ. Δραστηριότητες τεχνικής βοήθειας εκτός του «Προγράμματος Δράσης ΤΒ 2001» και του «Προγράμματος Δράσης ΤΒ 2004-2006»

Για το 2004, οι σχετικοί τομείς δραστηριότητας περιελάμβαναν την πληρωμή των μισθών και των γενικών δαπανών για το προσωπικό του ISPA (τοπικό προσωπικό) που απασχολείται στις αντιπροσωπίες – περιλαμβανομένων των οκτώ προσχωρουσών χωρών μέχρι την 30ή Απριλίου 2004 – καθώς και βοήθεια για την αξιολόγηση και τον έλεγχο της ποιότητας των αιτήσεων που υποβάλλονται για τα έργα.

Πίνακας 6: Τεχνική βοήθεια με πρωτοβουλία της Επιτροπής 2000-2004 – σε ευρώ

Δραστηριότητα | Ενδεικτικές επιχορηγήσεις | Αναλήψεις υποχρεώσεων | Πληρωμές |

Πρόγραμμα Δράσης 2001(*) | 12 000 000 | 11 860 864 | 6 514 699 |

Πρόγραμμα Δράσης 2004-2006 | 5 185 000 | 1 529 950 | 21 270 |

Δραστηριότητες εκτός των Προγραμμάτων Δράσης | 17 800 000 | 17 800 000 | 10 258 355 |

Σύνολο | 34 985 000 | 31 190 814 | 16 794 324 |

(*) Περιλαμβανομένου του ISPA-10

5. Διαχειριση και υλοποιηση

5.1. Παρακολούθηση των έργων

Κατά το 2004, οι δικαιούχες χώρες εξακολούθησαν να σημειώνουν περαιτέρω βελτιώσεις όσον αφορά την πρακτική τους ικανότητα για αποτελεσματική εκτέλεση. Ωστόσο, εξακολουθεί να υπάρχει η εντύπωση ότι οι εν λόγω χώρες δύνανται να εξασφαλίσουν αποτελεσματικότερο έλεγχο των διαφόρων σταδίων του κύκλου του έργου και να ενισχύσουν το συντονισμό μεταξύ των διαφόρων φορέων που συμμετέχουν σε αυτό. Ένα σχετικό θέμα που αποτελεί το αντικείμενο προβληματισμού είναι η έλλειψη επαρκών οικονομικών και ανθρώπινων πόρων για τον προγραμματισμό, την προετοιμασία και τη διαχείριση των μέτρων ISPA, ιδίως στον τομέα του περιβάλλοντος, καθώς και η συνεχιζόμενη έντονη εναλλαγή του προσωπικού.

5.2. Δημοσιονομική διαχείριση και έλεγχος

Κατά το 2004, η Επιτροπή διεξήγε ένα τέταρτο κύκλο ελέγχων των συστημάτων στις δικαιούχες χώρες προκειμένου να αξιολογήσει την καταλληλότητα των συστημάτων και των διαδικασιών που θεσπίστηκαν για τη διαχείριση και τον έλεγχο των κονδυλίων του ISPA καθώς και τη συμμόρφωσή τους με απαιτήσεις οι οποίες είναι παρεμφερείς με εκείνες που εφαρμόζονται για το Ταμείο Συνοχής και τα Διαρθρωτικά Ταμεία. Από τα συμπεράσματα του εν λόγω κύκλου ελέγχου προκύπτει ότι έχει σημειωθεί πρόοδος αλλά ότι απαιτούνται ακόμη βελτιώσεις σε ουσιαστικούς τομείς όπως ο εσωτερικός έλεγχος, οι εσωτερικοί λογιστικοί έλεγχοι και η συμμόρφωση με τους κανόνες της σύναψης δημοσίων συμβάσεων.

Στην περίπτωση της Ρουμανίας, κατά τους ελέγχους των συστημάτων διαπιστώθηκαν υλικές ανεπάρκειες, η φύση και η έκταση των οποίων οδήγησαν την Επιτροπή στη διακοπή των πληρωμών το Δεκέμβριο του 2003 και το Φεβρουάριο του 2004 προς τον CFR (Οργανισμός Σιδηροδρόμων), και το Δεκέμβριο του 2004 προς όλους τους φορείς υλοποίησης. Στην ετήσια έκθεση δραστηριοτήτων της ΓΔ "Περιφερειακή Πολιτική" για το 2004 καταχωρήθηκε επιφύλαξη σχετικά με το σύστημα διαχείρισης και ελέγχου του ISPA στη Ρουμανία. Συνεπεία του γεγονότος αυτού, ζητήθηκε από τις ρουμανικές αρχές να εφαρμόσουν διορθωτικά μέτρα εντός συγκεκριμένων προθεσμιών.

Οι έλεγχοι των έργων που πραγματοποιούνται παράλληλα στις δικαιούχες χώρες επιβεβαίωσαν ότι η σύναψη δημοσίων συμβάσεων εξακολουθεί να είναι ένα ιδιαίτερα επισφαλές στάδιο του συνολικού κύκλου του έργου, όπως προέκυψε από το υψηλό ποσοστό απόρριψης των βασικών εγγράφων των υποβαλλομένων προτάσεων και τη μακρά διαδικασία της σύναψης των συμβάσεων.

5.3. EDIS

Η διαδικασία θέσπισης ικανοποιητικών συστημάτων δημοσιονομικής διαχείρισης και ελέγχου για το ISPA ενισχύθηκε το 2001 με μια περαιτέρω διάσταση προβλέποντας για τις δικαιούχες χώρες διαδικασία σύμφωνα με την οποία έπρεπε να κινηθούν προς ένα διευρυμένο σύστημα αποκεντρωμένης υλοποίησης (EDIS) όσον αφορά το ISPA. Η άσκηση από την Επιτροπή του δικαιώματος που της παραχωρείται στο πλαίσιο του EDIS να παραβλέπει την απαίτηση για εκ των προτέρων έγκριση των διαδικασιών υποβολής προσφορών και συμβάσεων, υπόκειται στη διαδικασία σταδιακής εκπλήρωσης όρων σε 4 στάδια – αρχής γενομένης από το στάδιο της εκτίμησης του χάσματος .

Μέχρι το Μάιο του 2005, η έλλειψη προόδου από τις δικαιούχες χώρες στο πλαίσιο της εν λόγω διαδικασίας προκάλεσε ανησυχία. Στην περίπτωση της Ρουμανίας, η γνώμη των εξωτερικών ελεγκτών για το τρίτο στάδιο (αξιολόγηση της συμμόρφωσης) ήταν ότι κανείς από τους φορείς που συμμετείχαν στην υλοποίηση του ISPA δεν πληρούσε τις απαιτήσεις του EDIS. Όσον αφορά τη Βουλγαρία, σημαντικά προβλήματα στη διαδικασία της πρόσκλησης υποβολής των προτάσεων εμπόδισαν την έναρξη του δεύτερου σταδίου ( γεφύρωση του χάσματος ) μέχρι τα μέσα του 2005.

Υπό τις περιστάσεις αυτές, ελάχιστες είναι οι πιθανότητες να υποβάλουν η Βουλγαρία και η Ρουμανία αίτηση διαπίστευσης για το ISPA πριν από το δεύτερο εξάμηνο του 2006, γεγονός που θα έχει ως συνέπεια να διαθέτει ελάχιστο χρόνο η Επιτροπή πριν από την προσχώρησή τους προκειμένου να λάβει απόφαση για το τέταρτο στάδιο (διαπίστευση).

6. Αξιολογηση κινδυνου

Στο πλαίσιο του συστήματος της εκ των προτέρων έγκρισης, η στρατηγική ελέγχου όσον αφορά τις δικαιούχες χώρες εστιάζεται κυρίως στην πρόληψη, διασφαλίζοντας ότι κάθε χώρα θεσπίζει επαρκείς διαδικασίες ελέγχου όσον αφορά την υλοποίηση του έργου και τις πληρωμές. Οι διαδοχικοί κύκλοι ελέγχου σε όλα τα στάδια του EDIS έχουν ως στόχο να επισημάνουν τις αδυναμίες στην υλοποίηση του συστήματος και να επαληθεύσουν εάν οι συστάσεις έχουν εφαρμοστεί για την αντιμετώπιση των αδυναμιών αυτών. Κατά τους ελέγχους διαπιστώθηκε ωστόσο ότι κατά την εφαρμογή του ISPA αντιμετωπίζονται κίνδυνοι οι οποίοι πρέπει να εξετάζονται μεμονωμένα και να αντιμετωπίζονται καθόλη τη διάρκεια της διαδικασίας ελέγχου.

6.1. Διαπιστώσεις του Ευρωπαϊκού Ελεγκτικού Συνεδρίου

Στην ετήσια έκθεσή του για το οικονομικό έτος 2003, το Ελεγκτικό Συνέδριο διατύπωσε την άποψη ότι η Επιτροπή δεν έλαβε κατά το παρελθόν επαρκή μέτρα προκειμένου να θεσπισθούν στις δικαιούχες χώρες συστήματα σύμφωνα με τις απαιτήσεις του ISPA, μέτρο που θα επιτάχυνε την μη άσκηση του εκ των προτέρων ελέγχου από την Επιτροπή. Για το λόγο αυτό, η Επιτροπή διενήργησε συμπληρωματικούς ελέγχους των συστημάτων και των έργων και κατέληξε με τις εν λόγω χώρες σε ένα σχέδιο δράσης που προβλέπει ότι οι συστάσεις της Επιτροπής σχετικά με τα προβλήματα που επισημαίνονται όσον αφορά τα συστήματα θα λαμβάνονται υπόψη βάσει συγκεκριμένου χρονοδιαγράμματος.

Κατά το 2004, το Συνέδριο αξιολόγησε επίσης την αποτελεσματικότητα της βοήθειας που παρείχε το ISPA σε ορισμένες δικαιούχες χώρες που απέκτησαν την ιδιότητα του κράτους μέλους. Κατ’επέκταση, τα συμπεράσματα για τους εν λόγω ελέγχους παρουσιάζουν ενδιαφέρον και για τις σημερινές δικαιούχες χώρες του ISPA. Κατά την άποψη της Επιτροπής, τα περισσότερα από τα σφάλματα που επεσήμανε το Συνέδριο ήταν τυπικά σφάλματα χωρίς δημοσιονομική επίπτωση.

6.2. Συχρηματοδότες – ΕΤΕ και ΕΤΑΑ

Η ΕΤΕ και η ΕΤΑΑ συνέχισαν να αποτελούν τους προνομιούχους εταίρους για τη χορήγηση δανείων για χρηματοδότηση των έργων ISPA κατά το 2004. Η εμπειρογνωμοσύνη των τραπεζών αυτών στην εκπόνηση συνδυασμών επιχορηγήσεων/δανείων για χρηματοδότηση, περιλαμβανομένων ρυθμίσεων εταιρικών σχέσεων δημόσιου-ιδιωτικού τομέα, εξακολούθησε να αξιοποιείται για τη βελτίωση της ποιότητας των σχεδίων που χρηματοδοτούνται από το ISPA.

7. Ενισχηση της κοινοτικησ πολιτικησ

7.1. Δημόσιες συμβάσεις

Η πλήρωση των νομικών όρων για έγκυρες, θεμιτές και διαφανείς διαδικασίες σύναψης δημοσίων συμβάσεων, όπως αυτοί ορίζονται στον οδηγό PRAG, αποδείχθηκε μια από τις βασικότερες προκλήσεις για τις δικαιούχες χώρες. Η κατάρτιση σε επιμέρους θέματα σχετικά με τις συμβάσεις καθώς και τα πρακτικά εργαλεία (οδηγία) διασφαλίζουν ότι οι διαδικασίες υποβολής προσφορών και σύναψης συμβάσεων πραγματοποιούνται σύμφωνα με τις εθνικές νομοθεσίες οι οποίες έχουν εναρμονισθεί με τα πρότυπα της ΕΕ.

7.2. Πολιτική στον τομέα του περιβάλλοντος

Το ISPA, παρέχοντας άμεση συνδρομή σε έργα προτεραιότητας στον τομέα του περιβάλλοντος, συμβάλλει σημαντικά στην εφαρμογή της περιβαλλοντικής πολιτικής και στη συμμόρφωση με τα πρότυπα της ΕΕ στις δικαιούχες χώρες. Ειδικότερα, ενισχύθηκε η διοικητική ικανότητα όσον αφορά τον επενδυτικό προγραμματισμό και τον καθορισμό των προτεραιοτήτων στον τομέα του περιβάλλοντος. Σταθερή πρόοδος σημειώθηκε επίσης όσον αφορά την εφαρμογή της οδηγίας ΕΠΕ, περιλαμβανομένων πτυχών που αφορούν τη δημόσια διαβούλευση. Ωστόσο οι δικαιούχες χώρες πρέπει να αντιμετωπίσουν κατά προτεραιότητα προβλήματα σχετικά με τις δυσκολίες των περιβαλλοντικών αρχών να εξασφαλίσουν επαρκή χρηματοδότηση και προσωπικό καθώς και με την έλλειψη συντονισμού μεταξύ τομέων πολιτικής και τον στρατηγικό προγραμματισμό.

7.3. Πολιτική μεταφορών: από το TINA προς τις νέες κατευθύνσεις για τα TEN-T

Η κατασκευή των δικτύων μεταφορών στις δικαιούχες χώρες, που συμφωνήθηκε με βάση τη διαδικασία TINA (εκτίμηση των αναγκών σε υποδομές μεταφορών), διεξάγεται στο πλαίσιο των Πανευρωπαϊκών Διαδρομών Μεταφορών. Τα δίκτυα αυτά αποτέλεσαν τη βάση του σχεδιασμού των εθνικών στρατηγικών μεταφορών για τους σκοπούς του ISPA, στρατηγικών που αφορούν την κατασκευή ή αποκατάσταση τμημάτων, κομβικών σημείων ή των προσβάσεων στα δίκτυα. Τέσσερις από τους προαναφερόμενους διαδρόμους διασχίζουν το έδαφος της Βουλγαρίας και της Ρουμανίας. Σύμφωνα με τις νέες κατευθύνσεις για την ανάπτυξη του Διευρωπαϊκού Δικτύου Μεταφορών (TEN-T), τρία από τα έργα προτεραιότητας του δικτύου ( ΕΠ7: Οδικός άξονας Ηγουμενίτσα/Πάτρα-Αθήνα-Σόφια-Βουδαπέστη, ΕΠ18: Ρήνος/ Meuse-Main-Δούναβης και ΕΠ22: Σιδηροδρομικός άξονας Αθήνα-Σόφια-Βουδαπέστη-Βιέννη-Πράγα-Νυρεμβέργη/Δρέσδη) αφορούν άξονες που περιλαμβάνουν τη Βουλγαρία και τη Ρουμανία.

8. Συντονισμοσ μεταξυ των προενταξιακων μεσων

Η επιτροπή διαχείρισης του PHARE διασφαλίζει το στενό συντονισμό μεταξύ των τριών προενταξιακών μέσων, του PHARE, του SAPARD και του ISPA. Περαιτέρω συντονισμός διασφαλίζεται μέσω της μεικτής επιτροπής παρακολούθησης (PHARE), της διϋπηρεσιακής επιτροπής συντονισμού και των περιοδικών συναντήσεων με τις αντιπροσωπείες της ΕΚ στις δικαιούχες χώρες.

[1] Κανονισμός (ΕΚ) αριθ. 1267/1999 του Συμβουλίου της 21ης Ιουνίου 1999.